CD4 এবং CD8 কোষের অ্যান্টিজেন সংগ্রাহক পাওয়া যায় ১৯৮৪ সালে। এদের সংগ্রাহকের সাথে বি কোষের সংগ্রাহকের যথেষ্ট মিল রয়েছে। বি কোষের মতই টি কোষের সংগ্রাহকেরও ছোট ছোট জিনখন্ডের দৈব বিন্যাসের মাধ্যমে তৈরি হয়। এই জিনখন্ডগুলো বি কোষের মত হলেও আলাদা আর এদের বসবাসও একদম ভিন্ন ক্রোমোজোমে। তবে বি কোষের মত টি কোষের সংগ্রাহকও বিলিয়ন বিলিয়ন ধরণের হতে পারে। যেসব টি কোষ অ্যান্টিজেন শনাক্ত করতে পারে, তারা মেমরি সেল হিসেবে টিকে থাকে। কিন্তু যেসব টি কোষের সাথে তার পরিপূরক অ্যান্টিজেনের সাক্ষাৎ হয়না, তারা কিছুদিনের মধ্যেই মারা যায়।